CELEX: 32022R0386
Language: lt
Date: 2022-03-07 00:00:00
Title: Komisijos įgyvendinimo reglamentas (ES) 2022/386 2022 m. kovo 7 d. kuriuo nustatomi nuo 2022 m. kovo 8 d. taikytini tam tikrų lukštentų ryžių importo muitai

2022 3 8   
               
               
                  LT
               
               
                  Europos Sąjungos oficialusis leidinys
               
               
                  L 78/36
               
            
         KOMISIJOS ĮGYVENDINIMO REGLAMENTAS (ES) 2022/386
         2022 m. kovo 7 d.
         kuriuo nustatomi nuo 2022 m. kovo 8 d. taikytini tam tikrų lukštentų ryžių importo muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio pirmos pastraipos a punktą,
         kadangi:
         
                     (1)
                  
                  
                     Tarybos sprendimu 2005/476/EB (2) patvirtintu Europos bendrijos ir Jungtinių Amerikos Valstijų susitarimu pasikeičiant laiškais dėl lukštentiems ryžiams taikomų muitų apskaičiavimo metodo buvo nustatytas lukštentų ryžių importo muitų apskaičiavimo metodas;
                  
               
                     (2)
                  
                  
                     remdamasi kompetentingų valdžios institucijų pateikta informacija Komisija nustatė, kad laikotarpiu nuo 2021 m. rugsėjo 1 d. iki 2022 m. vasario 28 d. buvo išduotos licencijos importuoti 144 260 tonas lukštentų ryžių (KN kodas 1006 20), išskyrus basmati ryžius. Todėl reikėtų pakeisti Komisijos įgyvendinimo reglamente (ES) 2021/1458 (3) nustatytą lukštentų ryžių (KN kodas 1006 20), išskyrus basmati ryžius, importo muitą;
                  
               
                     (3)
                  
                  
                     todėl Įgyvendinimo reglamentas (ES) 2021/1458 turėtų būti panaikintas;
                  
               
                     (4)
                  
                  
                     taikytinas muitas turi būti nustatytas per dešimt dienų nuo nurodyto laikotarpio pabaigos. Todėl reikėtų, kad šis reglamentas įsigaliotų nedelsiant,
                  
               PRIĖMĖ ŠĮ REGLAMENTĄ:
         
            1 straipsnis
            Lukštentų ryžių, kurių KN kodas yra 1006 20, išskyrus Komisijos reglamento (EB) Nr. 972/2006 (4) 1 straipsnyje nurodytas lukštentus basmati ryžius, importo muitas yra 30 EUR už toną.
         
         
            2 straipsnis
            Įgyvendinimo reglamentas (ES) 2021/1458 panaikinamas.
         
         
            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 7 d.
            
               
                  Komisijos vardu
               
               
                  Pirmininkės pavedimu
               
               Wolfgang BURTSCHER
               
                  Generalinis direktorius
               
               
                  Žemės ūkio ir kaimo plėtros generalinis direktoratas
               
            
         
         
            (1)  OL L 347, 2013 12 20, p. 671.
         
            (2)  2005 m. birželio 21 d. Tarybos sprendimas 2005/476/EB dėl Europos bendrijos ir Jungtinių Amerikos Valstijų susitarimo pasikeičiant laiškais dėl lukštentiems ryžiams taikomų muitų apskaičiavimo metodo, ir iš dalies keičiančio Sprendimus 2004/617/EB, 2004/618/EB ir 2004/619/EB, sudarymo, (OL L 170, 2005 7 1, p. 67).
         
            (3)  2021 m. rugsėjo 7 d. Komisijos įgyvendinimo reglamentas (ES) 2021/1458, kuriuo nustatomi nuo 2021 m. rugsėjo 8 d. taikytini tam tikrų lukštentų ryžių importo muitai (OL L 317, 2021 9 8, p. 8).
         
            (4)  2006 m. birželio 29 d. Komisijos reglamentas (EB) Nr. 972/2006, nustatantis specialias basmati ryžiams taikomas taisykles ir laikiną kontrolės sistemą siekiant nustatyti jų kilmę (OL L 176, 2006 6 30, p. 53).